ai4bharat/Pralekha huggingface dataset:
সামাজিকন্যায়ওক্ষমতায়নমন্ত্রক
বরিষ্ঠ নাগরিকদের জন্য পোষণ অভিযান
নয়াদিল্লী, ২৩ মার্চ, ২০২১
সামাজিক ন্যায় ও ক্ষমতায়ণ মন্ত্রকের লক্ষ্য বরিষ্ঠদের পোষণ অভিযান শুরু করা যাতে বয়স্কদের পুষ্টি দেওয়া যায় যারা বৃদ্ধাশ্রমে থাকেন না বা কঠিন অপুষ্টিতে ভুগছেন। এরজন্য স্থানীয়ভাবে খাদ্য জোগাড় করা এবং রান্না করা মিড ডে মিল দেওয়ার ওপর নজর দেওয়া হচ্ছে। গ্রাম পঞ্চায়েত এবং নগর পুরসভাগুলি এই কর্মসূচি রূপায়ণকারী সংস্থা। এরজন্য অর্থ দেওয়া হবে বরিষ্ঠ নাগরিক কল্যাণ তহবিল থেকে।
২০২০ জুলাইতে প্রকাশিত ভারত সরকারের ভারত এবং রাজ্যগুলির জন্য জনসংখ্যা প্রদর্শন শীর্ষক প্রাযুক্তিক গোষ্ঠীর প্রতিবেদন অনুযায়ী ২০৩৬ নাগাদ বরিষ্ঠ নাগরিকের সংখ্যা দাঁড়াবে ২২.৭৪ কোটি ।
সম্মানের সঙ্গে যাতে বরিষ্ঠ নাগরিকরা বাঁচতে পারেন সেইজন্য ভারত সরকার বরিষ্ঠ নাগরিকদের জন্য জাতীয় কার্য পরিকল্পনার অধীনে বিভিন্ন কর্মসূচি ও প্রকল্প রূপায়ণ করছে যেটা বরিষ্ঠ নাগরিকদের জন্য ছাতার মতো। যার মধ্যে আছে আর্থিক নিরাপত্তা, স্বাস্থ্য পরিষেবা, পুষ্টি, আশ্রয় এবং কল্যাণ, জীবন ও সম্পত্তি রক্ষা বরিষ্ঠদের সক্রিয় এবং উৎপাদনশীল এবং সচেতন রাখা। লোকসভায় আজ লিখিত জবাবে এই তথ্য জানিয়েছেন সামাজিক ন্যায় ও ক্ষমতায়ণ প্রতিমন্ত্রী শ্রী রতনলাল কাটারিয়া।
প্রধানমন্ত্রীরদপ্তর
প্রধানমন্ত্রীর দক্ষিণ আফ্রিকা ও গ্রিস সফর ২২ থেকে ২৫ অগাস্ট
নতুনদিল্লি ১৯ অগাস্ট
পঞ্চদশ ব্রিকস শিখর সম্মেলনে যোগ দিতে প্রধানমন্ত্রী শ্রী নরেন্দ্র মোদী ২২ থেকে ২৪ অগাস্ট দক্ষিণ আফ্রিকার জোহানেসবার্গ সফর করবেন । দক্ষিণ আফ্রিকার রাষ্ট্রপতি শ্রী মাতামেলা সিরিল রামাফোসার আমন্ত্রণে প্রধানমন্ত্রী এই শিখর সম্মেলনে যোগ দিতে যাচ্ছেন ।
২০১৯ সালের পর রাষ্ট্রপ্রধানদের উপস্থিতিতে এই প্রথম ব্রিকস শিখর সম্মেলন অনুষ্ঠিত হচ্ছে । এই সম্মেলনে ব্রিকস গোষ্ঠীর গৃহীত নানা উদ্যোগের অগ্রগতি নিয়ে পর্যালোচনা হবে এবং সুনির্দিষ্ট কয়েকটি উদ্যোগের অগ্রগতিও খতিয়ে দেখা হবে ।
ব্রিকস শিখর সম্মেলনের পর ‘ব্রিকস সহ আফ্রিকার অন্যান্য দেশে পৌঁছোনো এবং ব্রিকস অতিরিক্ত দেশগুলির সঙ্গে আলোচনা’ সম্বন্ধীয় বিশেষ অনুষ্ঠানেও যোগ দেবেন প্রধানমন্ত্রী । দক্ষিণ আফ্রিকার আমন্ত্রিত দেশগুলিকে এই আলোচনার অন্তর্ভুক্ত করা হবে ।
প্রধানমন্ত্রী তাঁর সফরকালে জোহানেসবার্গে কয়েকজন রাষ্ট্রনেতার সঙ্গে দ্বিপাক্ষিক বৈঠক করবেন ।
গ্রিসের প্রধানমন্ত্রী শ্রী কিরিয়াকোস মিচোতাকিসের আমন্ত্রণে দক্ষিণ আফ্রিকা সফর শেষে প্রধানমন্ত্রী ২৫ অগাস্ট গ্রিসে সরকারি সফরে যাবেন । গত ৪০ বছরে কোনো ভারতীয় প্রধানমন্ত্রীর এই প্রথম গ্রিস সফর ।
বহুকাল থেকেই ভারত এবং গ্রিস দুই প্রাচীন সভ্যতার মধ্যে সম্পর্ক বিদ্যমান । সাম্প্রতিককালে তা আরও শক্তিশালী হয়েছে । সাম্প্রতিক বছরগুলিতে নৌ-পরিবহন, প্রতিরক্ষা, বাণিজ্য ও বিনিয়োগ এবং উভয় দেশের মানুষের মধ্যে পারস্পরিক সহযোগিতা আরও শক্তিশালী হয়েছে । দ্বিপাক্ষিক সম্পর্ককে আরও নিবিড় করতে গ্রিসের প্রধানমন্ত্রী মিচোতাকিস-এর সঙ্গে প্রধানমন্ত্রীর কথা হবে । উভয় দেশের শীর্ষস্থানীয় বনিকদের সঙ্গেও প্রধানমন্ত্রী আলোচনা করবেন । সেইসঙ্গে গ্রিসে ভারতীয় বংশোদ্ভূতদের সঙ্গেও তিনি কথা বলবেন ।
AC/AB/CS
(
প্রধানমন্ত্রীরদপ্তর
রাজ্যসভায় শ্রী এস সেলভগনব্যাথি নির্বাচিত হওয়ার প্রধানমন্ত্রী সন্তোষ প্রকাশ করেছেন
নয়াদিল্লি, ২৮ সেপ্টেম্বর, ২০২১
প্রধানমন্ত্রী শ্রী নরেন্দ্র মোদী পুদুচেরী থেকে শ্রী এস সেলভগনব্যাথি নির্বাচিত হওয়ার জন্য সন্তোষ প্রকাশ করেছেন।
এক ট্যুইটে প্রধানমন্ত্রী বলেছেন, “এটি প্রতিটি বিজেপি কর্মকর্তাদের জন্য অত্যন্ত গর্বের বিষয় যে, আমাদের দল প্রথমবার পুদুচেরী থেকে শ্রী এস সেলভগনব্যাথিকে রাজ্যসভার সাংসদ হিসাবে পেয়েছে। পুদুচেরীর মানুষ আমাদের ওপর যে বিশ্বাস রেখেছেন, তার জন্য ধন্যবাদ। আমরা পুদুচেরীর উন্নতির জন্য কাজ চালিয়ে যাব”।
CG/SS/SB
(
প্রতিরক্ষামন্ত্রক
বায়ুসেনা প্রধান কলেজ অফ এয়ার ওয়ারফেয়ারের আধিকারিকদের উদ্দেশে ভাষণ দিয়েছেন
নয়াদিল্লী, ৪ সেপ্টেম্বর, ২০২০
বায়ুসেনা প্রধান এয়ারচিফ মার্শাল আর কে এস ভাদৌরিয়া তেশরা সেপ্টেম্বর কলেজ অফ এয়ার ওয়ারফেয়ার  সফর করেন। এই কলেজটি ১৯৫৯ সালে প্রতিষ্ঠিত হয়। এখানে বায়ুসেনার সদস্যদের উচ্চশিক্ষার ব্যবস্থা করা হয়। এছাড়াও তিন বাহিনীর সেনা আধিকারিকদের সুসংহত পদ্ধতিতে এয়ার ওয়ারফেয়ারের বিষয়ে পাঠদান করা হয়।
বায়ুসেনা প্রধান সিএডাব্লু-তে তাঁর সফরের সময় ৪৪তম হায়ার এয়ার কম্যান্ড কোর্সে অংশগ্রহণকারী তিন বাহিনীর সদস্যদের উদ্দেশে বক্তব্য রেখেছেন। তিনি আধিকারিকদের রাষ্ট্রীয় সুরক্ষার নতুন নতুন চ্যালেঞ্জের বিষয়ে সংবেদনশীলতার প্রসঙ্গে আলোচনা করেছেন। তিনি এই পাঠক্রমে অংশ নেওয়া সমস্ত আধিকারিককে ভবিষ্যতে যুদ্ধের সময়ে সুসংহত রণকৌশলের প্রসঙ্গেও বিস্তারিতভাবে জানিয়েছেন।
(CG/CB/NS
স্বাস্থ্যওপরিবারকল্যাণমন্ত্রক
ভারতে এ পর্যন্ত কোভিড-১৯ টিকাকরণের ৮৬ কোটিও বেশি ডোজ দেওয়া হয়েছে
গত ২৪ ঘন্টায় ৩৮ লক্ষের বেশি টিকার ডোজ দেওয়া হয়েছে
কোভিড মুক্ত হওয়ার হার বর্তমানে ৯৭.৭৮ শতাংশ
গত ২৪ ঘণ্টায় নতুন করে সংক্রমিত হয়েছেন ২৬ হাজার ৪১ জন
ভারতে সক্রিয় সংক্রমিতের সংখ্যা ২ লক্ষ ৯৯ হাজার ৬২০; মোট সংক্রমিতের 0.৮৯ শতাংশ চিকিৎসাধীন
সাপ্তাহিক সংক্রমিতের হার ১.৯৪ শতাংশ, যা গত ৯৪ দিন ধরে ৩ শতাংশের নীচে রয়েছে
নতুনদিল্লি, ২৭শে সেপ্টেম্বর, ২০২১
দেশে এ পর্যন্ত ৮৬,০১,৫৯,০১১ টি টিকার ডোজ দেওয়া হয়েছে। গতকাল টিকা দেওয়া হয়েছে ৩৮,১৮,৩৬২জনকে।
স্বাস্থ্যকর্মীদের মধ্যে ১,০৩,৭১,৪১৮ জন টিকার প্রথম ডোজ এবং ৮৮,৩৫,৩৭৭ জন টিকার দ্বিতীয় ডোজ পেয়েছেন। প্রথম সারির করোনা যোদ্ধাদের মধ্যে ১,৮৩,৪৯,৪৫৩ জন প্রথম ডোজ এবং ১,৪৮,৩৩,৭০৯ জন দ্বিতীয় ডোজ পেয়েছেন। ১৮-৪৪ বছর নাগরিকদের মধ্যে প্রথম ডোজ পেয়েছেন ৩৪,৮২,৬৬,২১৫ জন এবং দ্বিতীয় ডোজ পেয়েছেন ৭,৪৫,০৮,০০৭ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ১৫,৬৪,৮১,৭৩১ জন। আর দ্বিতীয় ডোজ পেয়েছেন ৭,৩৯,৬৯,৮০৪ জন। যাঁদের বয়স ৬০-এর ওপরে তাঁদের মধ্যে ৯,৯৭,৪৭,৪৬৯ জন প্রথম ডোজ এবং ৫,৪৭,৯৫,৮২৮ জন দ্বিতীয় ডোজ পেয়েছেন।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। গত ২৪ ঘণ্টায় ২৯ হাজার ৬২১ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৩ কোটি ২৯ লক্ষ ৩১ হাজার ৯৭২ জন সুস্থ হয়ে উঠেছেন। জাতীয় আরোগ্য লাভের হার ৯৭.৭৮ শতাংশ।
ভারতে গত ২৪ ঘণ্টায় নতুন করে সংক্রমিত হয়েছেন ২৬হাজার ৪১ জন। গত ৭৮ দিন ধরে নতুন করে সংক্রমিত হচ্ছেন ৫০ হাজারেরও কম। কেন্দ্র, রাজ্য এবং কেন্দ্রশাসিত অঞ্চলের মিলিত প্রয়াসের সুফল পাওয়া যাচ্ছে। দেশে সক্রিয় সংক্রমিতের সংখ্যা নিম্নমুখী। বর্তমানে ২ লক্ষ ৯৯ হাজার ৬২০ জন চিকিৎসাধীন। দেশে মোট সংক্রমিতের মাত্র ০.৮৯ শতাংশ চিকিৎসাধীন।
দেশ জুড়ে নমুনা পরীক্ষার ক্ষমতা বৃদ্ধি করা হচ্ছে। গতকাল ১১ লক্ষ ৬৫ হাজার ৬টি নমুনা পরীক্ষা করা হয়েছে। এ পর্যন্ত দেশে ৫৬ কোটি ৪৪ লক্ষ ৮ হাজার ২৫১টি নমুনা পরীক্ষা করা হয়েছে।
একদিকে যখন নমুনা পরীক্ষা বৃদ্ধি পাচ্ছে, অন্যদিকে সাপ্তাহিক সংক্রমণের হার নিম্নমুখী। বর্তমানে এই হার ১.৯৪ শতাংশ এবং দৈনিক সংক্রমণের হার ২.২৪ শতাংশ। গত ২৮ দিন ধরে দৈনিক সংক্রমণের হার ৩ শতাংশের কম আর ১১১ দিন ধরে ৫ শতাংশের কম।
CG/CB/
(Visitor Counter : 133
প্রতিরক্ষামন্ত্রক
সীমান্ত সড়ক সংগঠনের গিননেস বিশ্ব রেকর্ডের স্বীকৃতি
নয়াদিল্লী, ১৬ নভেম্বর, ২০২১
সীমান্ত সড়ক সংগঠনের মহানির্দেশক লেফ্টেন্যান্ট জেনারেল রাজীব চৌধুরী আজ বিশ্বের উচ্চতম যানবাহন চলাচল যোগ্য সড়ক নির্মাণের স্বীকৃতি হিসেবে গিননেস বিশ্ব রেকর্ড শংসাপত্র পেয়েছেন। সমুদ্রপৃষ্ঠ থেকে ১৯ হাজার ২৪ ফুট উঁচুতে লাদাখের উমলিঙ্গ পাসে রাস্তা তৈরির জন্য এই স্বীকৃতি। গিননেস বিশ্ব রেকর্ডের পক্ষ থেকে শ্রী ঋষি নাথ এক ভার্চুয়াল অনুষ্ঠানে সীমান্ত সড়ক সংগঠনের এই সাফল্যের স্বীকৃতি জানান। চার মাস ধরে ৫ জন সার্ভেয়ার সীমান্ত সড়ক সংগঠনের দাবির সত্যতা যাচাই করেছেন।
চিসুমলে থেকে ডেমচক টারম্যাক পর্যন্ত উমলিঙ্গ পাসে তৈরি হওয়া ৫২ কিলোমিটার রাস্তাটি বলিভিয়ার উতুরুঙ্কু আগ্নেয়গিরির যোগাযোগ রক্ষাকারী রাস্তার চাইতে উঁচু। উতুরুঙ্কু রাস্তাটি সমুদ্রপৃষ্ঠ থেকে ১৮ হাজার ৯৫৩ ফুট উঁচুতে। এভারেস্ট শৃঙ্গে পৌঁছানোর জন্য উত্তর এবং দক্ষিণ বেস ক্যাম্পের থেকেও উমলিঙ্গ পাসের রাস্তাটি আরও উঁচুতে। এভারেস্ট শৃঙ্গের উত্তর বেস ক্যাম্প সমুদ্র পৃষ্ঠ থেকে ১৬ হাজার ৯০০ ফুট এবং দক্ষিণ বেস ক্যাম্প ১৭ হাজার ৫৯৮ ফুট উঁচুতে।
লেফ্টেন্যান্ট কর্নেল রাজীব চৌধুরী বলেন মানুষের অদম্য ইচ্ছা এবং যন্ত্রের দক্ষতার মধ্য দিয়ে উমলিঙ্গ পাসে এই রাস্তা তৈরি সম্ভব হয়েছে। এখানে শীতকালে হিমাঙ্কের ৪০ ডিগ্রী নীচে তাপমাত্রা থাকে। অক্সিজেনের পরিমাণ সবসময় ৫০ শতাংশের নীচে থাকে। সীমান্ত সড়ক সংগঠনের এই রাস্তা তৈরির ফলে পূর্ব লাদাখের ডেমচক গ্রামে যানবাহন সহজেই পৌঁছাতে পারবে। এর ফলে লাদাখের এই অংশে আর্থ-সামাজিক এবং পর্যটন শিল্পের উন্নয়ন ঘটবে। সরকারের সীমান্তবর্তী অঞ্চলে রাস্তা তৈরির মতো পরিকাঠামো নির্মাণের অঙ্গ হিসেবে সীমান্ত সড়ক সংগঠন এই প্রকল্পটি বাস্তবায়ন করেছে।
CG/CB/NS
(Visitor Counter : 123
বিজ্ঞানওপ্রযুক্তিমন্ত্রক
দ্বিতীয় পর্যায়ে ১০০ টি জেলায় বিজ্ঞান জ্যোতি কার্যক্রম
নতুন দিল্লি, ১২ ফেব্রুয়ারি, ২০২১
বিজ্ঞান জ্যোতি কার্যক্রমের দ্বিতীয় পর্যায় গতকাল ১১ ফেব্রুয়ারি ইন্টারন্যাশনাল ডে অফ ওম্যান এন্ড গার্লস ইন সাইন্স- এর দিন থেকে শুরু হয়েছে। বিজ্ঞানের বিভিন্ন শাখায় কন্যাদের আগ্রহ এবং পেশা হিসাবে বিজ্ঞানকে গ্রহণ করতে এই বিজ্ঞান জ্যোতি কার্যক্রমের আয়োজন করা হয়েছে। দ্বিতীয় পর্যায়ে দেশের আরও ৫০টি জেলাকে জুড়ে মোট ১০০ টি জেলায় তা ছড়িয়ে দেওয়ার উদ্যোগ নেওয়া হয়েছে।
বিজ্ঞান ও প্রযুক্তি বিভাগের সচিব অধ্যাপক আশুতোষ শর্মা এই উপলক্ষে আয়োজিত অনুষ্ঠানের সূচনা করে বলেন, মহিলাদের সশক্তিকরণের লক্ষ্যে এবং বিজ্ঞান কেন্দ্র গুলিতে মহিলাদের সংখ্যা বৃদ্ধির উদ্দেশ্যে এই ধরনের ব্যবস্থা নেওয়া হয়েছে। কেন্দ্রীয় সরকারের নতুন শিক্ষানীতি এবং বিজ্ঞান প্রযুক্তি ও উদ্ভাবনী ক্ষেত্রের কর্মসূচিগুলি বিজ্ঞানের প্রতি মহিলাদের আগ্রহ প্রকাশ করতে সহায়তা করবে।
বিজ্ঞানের প্রতি মেয়েদের আগ্রহ বাড়াতে এবং বিজ্ঞানকে যাতে তাঁরা পেশা হিসেবে গ্রহণ করতে পারে সেই লক্ষ্যেই বিজ্ঞান ও প্রযুক্তি বিভাগের উদ্যোগে বিজ্ঞান জ্যোতি কার্যক্রমটি চালু করা হয়েছে । দেশের ৫০ টি জওহর নবোদয় বিদ্যালয়ে ২০১৯ সালের ডিসেম্বর থেকে বিজ্ঞান জ্যোতি কার্যক্রম শুরু হয়েছে। দ্বিতীয় পর্যায়ে আরও ৫০টি জওহর নবোদয় বিদ্যালয়ে এবার এই কার্যক্রমের সূচনা করা হলো।
প্রধানমন্ত্রীরদপ্তর
প্রধানমন্ত্রী সকাশে তামিলনাড়ুর মুখ্যমন্ত্রী
নয়াদিল্লি, ১৭ আগস্ট ২০২২
তামিলনাড়ুর মুখ্যমন্ত্রী শ্রী এম কে স্ট্যালিন আজ সাক্ষাৎ করেন প্রধানমন্ত্রী শ্রী নরেন্দ্র মোদীর সঙ্গে। প্রধানমন্ত্রীর কার্যালয় থেকে এ প্রসঙ্গে এক ট্যুইট বার্তায় বলা হয়েছে –
“তামিলনাড়ুর মুখ্যমন্ত্রী থিরু এম কে স্ট্যালিন সাক্ষাৎ করলেন প্রধানমন্ত্রীর সঙ্গে।”
(PG/SKD/DM
মন্ত্রিসভারঅর্থনৈতিকবিষয়সংক্রান্তকমিটি
এনএমডিসি লিমিটেড থেকে নগরনর ইস্পাত কারখানার পৃথকীকরণ এবং পৃথকীকরণের পর এই কারখানার কৌশলগত বিলগ্নিকরণে মন্ত্রিসভার অনুমোদন
নয়াদিল্লি, ১৪ অক্টোবর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে জাতীয় খনিজ উন্নয়ন নিগম  লিমিটেড থেকে নগরনর ইস্পাত কারখানার পৃথকীকরণের প্রস্তাবে নৈতিক অনুমোদন মিলেছে। একই সঙ্গে, এই ইস্পাত কারাখানার পৃথকীকরণের পর কেন্দ্রীয় সরকারের সমস্ত শেয়ার বিক্রি করে কারখানায় কৌশলগত বিলগ্নিকরণের একটি প্রস্তাবেও মন্ত্রিসভা সায় দিয়েছে।
নগরনর ইস্পাত কারাখানায় বার্ষিক উৎপাদনের পরিমাণ আনুমানিক ৩০ লক্ষ টন। ছত্তিশগড়ে বক্সার জেলায় নগরনরে ১ হাজার ৯৮০ একর এলাকা জুড়ে এনএমডিসি সুসংবদ্ধ এই ইস্পাত কারাখানা গড়ে তোলার কাজে যুক্ত রয়েছে। কারখানাটি গড়ে তোলার জন্য সংশোধিত খরচ ধরা হয়েছে ২৩ হাজার ১৪০ কোটি টাকা। ইতিমধ্যেই এনডিএমসি এই কারাখানা নির্মাণ খাতে ১৭ হাজার ১৮৬ কোটি টাকা বিনিয়োগ করেছে। বিনিয়োগ করা অর্থের মধ্যে ১৬ হাজার ৬৬২ কোটি টাকা মেটানো হয়েছে এনএমডিসি-র নিজস্ব তহবিল থেকে এবং বাকি ৫২৪ কোটি টাকা বন্ড বাজার থেকে সংগ্রহ করা হয়েছে।
এই অনুমোদনের সঙ্গে সঙ্গে ২০১৬-র ২৭শে অক্টোবর অনুষ্ঠিত মন্ত্রিসভার অর্থনৈতিক বিষয় সংক্রান্ত কমিটির বৈঠকে গৃহীত সিদ্ধান্তগুলি সংশোধন করা হ’ল, যাতে এনএমডিসি-র একটি ইউনিট হিসাবে নগরনর ইস্পাত কারাখানার বিলগ্নিকরণ করা যায়।
মন্ত্রিসভার আজকের এই সিদ্ধান্তের ফলে নগরনর ইস্পাত কারখানার পৃথকীকরণ প্রক্রিয়া এবং বিলগ্নিকরণের যাবতীয় কাজ ২০২১ এর সেপ্টেম্বর নাগাদ শেষ হবে বলে মনে করা হচ্ছে।
উল্লেখ করা যেতে পারে, কেন্দ্রীয় ইস্পাত মন্ত্রকের অধীন একটি রাষ্ট্রায়ত্ত সংস্থা হ’ল এনএমডিসি। রাষ্ট্রায়ত্ত এই সংস্থাটিতে কেন্দ্রীয় সরকারের ৬৯.৬৫ শতাংশ শেয়ার রয়েছে।
CG/BD/SB
(
অর্থমন্ত্রক
রাষ্ট্রায়ত্ত সংস্থাগুলি বোর্ড অফ ডায়রেক্টরসকে মূল সংস্থাগুলিতে বিনিয়োগের জন্য সুপারিশ/অধীনস্ত সংস্থা বা যৌথ উদ্যোগে থাকা সংস্থা বন্ধ করে দেওয়া এবং বিকল্প ব্যবস্থা হিসাবে প্রতিনিধি পর্যায়ে অতিরিক্ত ক্ষমতা প্রদান নিশ্চিত করার প্রস্তাবে কেন্দ্রীয় মন্ত্রিসভার অনুমোদন
নয়াদিল্লি, ১৮ মে, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে রাষ্ট্রায়ত্ত সংস্থাগুলি বোর্ড অফ ডায়রেক্টরসকে মূল সংস্থাগুলিতে বিনিয়োগের জন্য সুপারিশ/অধীনস্ত সংস্থা বা যৌথ উদ্যোগে থাকা সংস্থা বন্ধ করার জন্য ক্ষমতাদানের প্রস্তাব অনুমোদিত হয়েছে। মন্ত্রিসভা নীতিগতভাবে কৌশলগত বিলগ্নীকরণ এবং রাষ্ট্রায়ত্ত সংস্থায় স্বল্প পরিমাণ শেয়ার বিক্রি/সহায়ক সংস্থাগুলি বন্ধ করা/ইউনিট হোল্ডিং মূল রাষ্ট্রায়ত্ত সংস্থার যৌথ উদ্যোগে থাকা শেয়ার বিক্রির জন্য বিকল্প ব্যবস্থাপনাকে প্রয়োজনীয় ক্ষমতা প্রদানের প্রস্তাবেও অনুমোদন দিয়েছে। 
রাষ্ট্রায়ত্ত সংস্থাগুলিকে কৌশলগত বিলগ্নীকরণের জন্য আর্থিক লেনদেন বা সংস্থাগুলিকে বন্ধ করতে যথাযথ প্রক্রিয়া মেনে চলতে হবে এবং এই প্রক্রিয়াটি মুক্ত ও প্রতিযোগিতামূলক বিডিং – এর মাধ্যমে করতে হবে। কৌশলগত বিলগ্নীকরণের ক্ষেত্রে অবশ্য বিনিয়োগ ও সরকারি সম্পত্তি ব্যবস্থাপনা দপ্তরের নির্ধারিত নিয়ম মেনে চলতে হবে।
বর্তমানে মহারত্ন, নবরত্ন এবং মিনিরত্ন সংস্থাগুলির বোর্ড অফ ডায়রেক্টরস্ – এর কাছে ইক্যুইটি ক্ষেত্রে বিনিয়োগের জন্য কিছু ক্ষমতা দেওয়া রয়েছে। এর সাহায্যে এই সমস্ত সংস্থাগুলি যৌথ উদ্যোগে অথবা সহযোগী সংস্থার মধ্য দিয়ে বিনিয়োগ করতে পারে। তবে, বোর্ডের হাতে তাদের সহযোগী সংস্থা/কোনও ইউনিট/যৌথ উদ্যোগে চলা কোনও সংস্থা বন্ধ করার সিদ্ধান্ত বা বিলগ্নীকরণের ক্ষমতা নেই। মহারত্ন তালিকাভুক্ত রাষ্ট্রায়ত্ত সংস্থাগুলির কাছে অবশ্য তাদের সহযোগী সংস্থার কম পরিমাণ শেয়ার বিলগ্নীকরণের জন্য সীমিত ক্ষমতা রয়েছে। তাই, কেন্দ্রীয় মন্ত্রিসভায় আজকের সিদ্ধান্তের ফলে রাষ্ট্রায়ত্ত সংস্থাগুলির বোর্ড অফ ডায়রেক্টরস – এর হাতে কৌশলগত ক্ষেত্রে বিলগ্নীকরণ/কম পরিমাণ শেয়ার বিক্রি/সহযোগী সংস্থা বন্ধ করা/কোনও ইউনিট বা যৌথ অংশীদারিত্বে থাকা সংস্থা বিক্রি করে দেওয়ার ক্ষমতা থাকবে। ২০২১ সালের রাষ্ট্রায়ত্ত সংস্থাগুলির নতুন নীতির সঙ্গে সাযুজ্য রেখে এই সিদ্ধান্ত গৃহীত হ’ল। এর ফলে, রাষ্ট্রায়ত্ত সংস্থাগুলিতে সরকারের হস্তক্ষেপ কমবে এবং এ ধরনের সংস্থা পরিচালনার ক্ষেত্রে সংশ্লিষ্ট ডায়রেক্টরদের ক্ষমতা বাড়বে।
বোর্ড অফ ডায়রেক্টরদের আরও স্বায়ত্ত্বশাসন নিশ্চিত করতে এই প্রস্তাব গৃহীত হয়েছে। এর ফলে, সংশ্লিষ্ট সংস্থাগুলি যথাযথ সময়ে তাদের সহযোগী সংস্থা/কোনও ইউনিট বা যৌথ অংশীদারিত্বে থাকা সংস্থা থেকে বেরিয়ে আসতে পারবে। এর মাধ্যমে ঐসব সংস্থাকে তাদের অলাভজনক প্রতিষ্ঠানে পরিচালনগত প্রক্রিয়ার জন্য অহেতুক অর্থ ব্যয় করতে হবে না। এছাড়াও, রাষ্ট্রায়ত্ত সংস্থাগুলির বোর্ড অফ ডায়রেক্টরসই তাদের অধীনস্ত অলাভজনক সংস্থার নগদীকরণ প্রক্রিয়া সম্পন্ন করতে– প্রয়োজনীয় সিদ্ধান্ত নিতে পারবে।
CG/CB/SB
(Visitor Counter : 51
রেলমন্ত্রক
গরিব কল্যাণ রোজগার অভিযানের আওতায় ভারতীয় রেল ১০ লক্ষেরও বেশি কর্মদিবস তৈরি করেছে
নয়াদিল্লি, ২৭ সেপ্টেম্বর, ২০২০
ভারতীয় রেল গত ২৫শে সেপ্টেম্বর পর্যন্ত গরিব কল্যাণ রোজগার অভিযানের আওতায় বিহার, ঝাড়খন্ড, মধ্যপ্রদেশ ও ওডিশা, রাজস্থান ও উত্তর প্রদেশ – এই ৬টি রাজ্যে ১০ লক্ষ ৬৬ হাজার ২৪৬টি কর্মদিবস তৈরি করেছে।
রেলমন্ত্রী শ্রী পীযূষ গোয়েল অভিযানের আওতায় ঐ ৬টি রাজ্যে রেলের পরিকাঠামো উন্নয়ন সম্পর্কিত প্রায় ১৬৪টি প্রকল্পের অগ্রগতির ওপর ব্যক্তিগতভাবে নজরদারি করছেন। এই অভিযানের আওতায় গত ২৫শে সেপ্টেম্বর পর্যন্ত ১২ হাজার ২৭৬ জন প্রবাসী শ্রমিককে কাজে লাগানো হয়েছে এবং এদের মজুরি খাতে ২ হাজার ১৯০ কোটি ৭০ লক্ষ টাকা প্রকল্প রূপায়ণকারী ঠিকাদারদের মঞ্জুর করা হয়েছে।
রেল কর্তৃপক্ষ ঐ ৬টি রাজ্যের প্রতিটি জেলায় রাজ্য সরকারের সঙ্গে প্রকল্প রূপায়ণের কাজে ঘনিষ্ঠ সমন্বয় বজায় রাখার জন্য ১ জন করে নোডাল আধিকারিক নিয়োগ করেছে। এই অভিযানের রেলের পরিকাঠামো সম্পর্কিত যে সমস্ত কর্মসূচি রূপায়িত হচ্ছে, তার মধ্যে রয়েছে – লেভেল ক্রসিং সংযোগকারী সড়ক নির্মাণ বা সড়কগুলির রক্ষণা-বেক্ষণ, রেল লাইন বরাবর নালা, পরিখা ও নর্দমাগুলির সংস্কার ও পরিষ্কার; রেল স্টেশনগামী সড়কগুলির রক্ষণা-বেক্ষণ তথা নতুন সড়ক নির্মাণ; রেলের জমিতে একেবারে সীমানা বরাবর বৃক্ষ রোপণ প্রভৃতি। উল্লেখ করা যেতে পারে, প্রধানমন্ত্রী শ্রী নরেন্দ্র মোদী গত ২০শে জুন দেশের ১১৬টি সুনির্দিষ্ট জেলায় গরিব কল্যাণ রোজগার অভিযানের সূচনা করেছিলেন। এই জেলাগুলির একাধিক গ্রাম কোভিড-১৯ এর ফলে ব্যাপকভাবে প্রভাবিত হয়েছে এবং বিপুল সংখ্যক প্রবাসী শ্রমিক অন্য রাজ্য থেকে নিজেদের গ্রামে ফিরে এসেছেন। এই প্রেক্ষিতে কোভিড প্রভাবিত গ্রামের মানুষ এবং নিজ গ্রামে ফিরে আসা প্রবাসী শ্রমিকদের কর্মসংস্থানের লক্ষ্যে এই অভিযানের সূচনা হয়। অভিযানের আওতায় স্থায়ী গ্রামীণ পরিকাঠামো নির্মাণ খাতে ৫০ হাজার কোটি টাকার তহবিল সংস্থান করা হয়েছে।
এই অভিযানের মাধ্যমে প্রবাসী শ্রমিক ও গ্রামের মানুষের জন্য ১২৫ দিনের কর্মসংস্থান করা হচ্ছে। ঐ ৬টি রাজ্যের ১১৬টি জেলায় ২৫টি বিভিন্ন ধরনের কাজকর্ম রূপায়িত হচ্ছে। এই কর্মসূচি রূপায়ণ খাতে ৫০ হাজার কোটি টাকা খরচের পরিকল্পনা রয়েছে।
গ্রামাঞ্চলে মানুষের জীবন-জীবিকার মানোন্নয়নে এবং ২৫টি ক্ষেত্রে স্থায়ী পরিকাঠামো নির্মাণে এই অভিযানের মাধ্যমে ১২টি বিভিন্ন মন্ত্রক/দপ্তর একযোগে কাজ করছে।
CG/BD/SB
(Visitor Counter : 59
মানবসম্পদবিকাশমন্ত্রক
শিক্ষাকে গ্রামীন উন্নয়নের সঙ্গে একত্রিত করা হয়েছে
নতুন দিল্লি, ৯ ফেব্রুয়ারি, ২০২২
জাতীয় শিক্ষানীতি ২০২০-তে শিক্ষা ক্ষেত্রে কৃষির গুরুত্বের কথা তুলে ধরা হয়েছে । স্থানীয় পেশা, জ্ঞান, দক্ষতা যেমন – স্থানীয় শিল্পকর্ম, সঙ্গীত, কৃষিকাজ, ব্যবসা-বাণিজ্য, খেলাধুলা এবং অন্যান্য বৃত্তিমূলক কারুশিল্পের প্রচারের উদ্দেশে বিদ্যালয় বা বিদ্যালয় প্রাঙ্গনে ‘মাস্টার প্রশিক্ষক’ নিযুক্ত করা হয়েছে । শিক্ষাদানের প্রয়োজনীয়তার ওপর বিশেষ জোর দিতেই এই উদ্যোগ নেওয়া হয়েছে । জাতীয় শিক্ষা নীতিতে বিদ্যালয়ের পাঠ্যক্রমে বৈজ্ঞানিক পদ্ধতিতে অন্যান্য বিষয়ের সঙ্গে কৃষিকাজকেও যুক্ত করা হয়েছে । জাতীয় শিক্ষানীতি ২০২০-র আওতায় জাতীয় পাঠ্যক্রম পরিকাঠামোয় কৃষিকাজকে অন্তর্ভুক্ত করা হয়েছে ।
রাজ্যসভায় আজ এক প্রশ্নের লিখিত উত্তরে একথা জানিয়েছেন কেন্দ্রীয় শিক্ষা প্রতিমন্ত্রী ডাঃ সুভাষ সরকার ।
CG/SS/RAB
(Visitor Counter : 53
তথ্যওসম্প্রচারমন্ত্রক
মুদ্রণ মাধ্যমে বিজ্ঞাপন প্রকাশের ব্যয় হার ২৫ শতাংশ বৃদ্ধির সিদ্ধান্ত তথ্য ও সম্প্রচার মন্ত্রকের
নয়াদিল্লি, ৮ জানুয়ারি, ২০১৯
ব্যুরো অফ আউটরিচ অ্যান্ড কমিউনিকেশন -এর পক্ষ থেকে মুদ্রণ মাধ্যমে বিজ্ঞাপন প্রকাশের বর্তমান মূল্যমানের হার সংশোধন করে তা ২৫ শতাংশ বা তার বেশি করার সিদ্ধান্ত নেওয়া হয়েছে। কেন্দ্রীয় তথ্য ও সম্প্রচার মন্ত্রক মুদ্রণ মাধ্যমে বিজ্ঞাপন প্রকাশের ব্যয় সংশোধনের সিদ্ধান্ত নেয়। মন্ত্রকের এই সিদ্ধান্ত আজ থেকেই কার্যকর হয়েছে এবং আগামী তিন বছর তা চালু থাকবে।
মুদ্রণ মাধ্যমে বিজ্ঞাপন প্রকাশের ব্যয় হার এর আগে ২০১৩ সালে বাড়ানো হয়েছিল। সেবার এই হার ২০১০-এর তুলনায় ১৯ শতাংশ বৃদ্ধি করা হয়েছিল।
মন্ত্রকের অষ্টম বিজ্ঞাপন প্রকাশ সংক্রান্ত মূল্যমান কাঠামো কমিটির সুপারিশের ভিত্তিতেই এই সিদ্ধান্ত নেওয়া হয়েছে। নিউজ প্রিন্ট, প্রসেসিং মাশুল ও অন্যান্য ক্ষেত্রে খরচ বৃদ্ধি পাওয়ার প্রেক্ষিতেই এই সিদ্ধান্ত বলে জানানো হয়েছে।
মন্ত্রকের এই সিদ্ধান্তের ফলে মাঝারি ও ছোট সংবাদপত্রগুলির পাশাপাশি, আঞ্চলিক ও স্থানীয় ভাষায় প্রকাশিত সংবাদপত্রগুলিও ব্যাপক লাভবান হবে।
CG/BD/DM
(Visitor Counter : 91
সড়কপরিবহণওমহাসড়কমন্ত্রক
সড়ক নিরাপত্তা সম্পর্কে সাধারণ মানুষকে সচেতন করে তুলতে সড়ক সুরক্ষা সম্পর্কিত বার্তা প্রচার
নয়াদিল্লি, ১৯ এপ্রিল, ২০২১
কেন্দ্রীয় সড়ক পরিবহণ ও জাতীয় মহাসড়ক মন্ত্রক সাধারণ মানুষের মধ্যে সড়ক নিরাপত্তা সম্পর্কে সচেতনতা গড়ে তুলতে সড়ক নিরাপত্তা সম্পর্কিত বার্তা প্রচার করবে।
নিম্নলিখিত লিঙ্কগুলিতে ক্লিক করে এই বার্তা দেখা যেতে পারে :-
https://pib.gov.in/InfographicsDetails.aspx?Id=1172
https://pib.gov.in/InfographicsDetails.aspx?Id=1173
https://www.youtube.com/watch?v=u9rjEeAY-Xc
https://www.youtube.com/watch?v=ZXiy41UFNrw
CG/BD/DM/
(Visitor Counter : 96
তথ্যওসম্প্রচারমন্ত্রক
মহাকাশ প্রযুক্তির প্রয়োগ ও জিও- ইনফরমেটিক্স ক্ষেত্রে ভাস্করাচার্য ন্যাশনাল ইনস্টিটিউটের সঙ্গে প্রসার ভারতীর মৌ স্বাক্ষর
নতুন দিল্লি, ৪ নভেম্বর, ২০২০
এক ঐতিহাসিক পদক্ষেপের নিদর্শন হিসেবে ভারতের গণসম্প্রচার সংস্থা প্রসার ভারতী কেন্দ্রীয় ইলেক্ট্রনিক্স তথা তথ্যপ্রযুক্তি মন্ত্রকের ভাস্করাচার্য ন্যাশনাল ইনস্টিটিউটের সঙ্গে মহাকাশ প্রযুক্তির প্রয়োগ এবং জিও – ইনফরমেটিক্স বা ভূতথ্যের আদান – প্রদানের ক্ষেত্রে সমঝোতাপত্র বা মৌ স্বাক্ষর করেছে। স্বাক্ষরিত মৌ অনুযায়ী ৫১টি শিক্ষামূলক ডিটিএইচ টিভি চ্যানেল, ডিডি ফ্রি ডিস্ক গ্রাহকদের কাছে দূরদর্শনের সহযোগী চ্যানেলগুলির মাধ্যমে দেখতে পাওয়া যাবে।
এই পদক্ষেপের ফলে প্রতিটি পরিবারে গুণমান বিশিষ্ট শিক্ষামূলক অনুষ্ঠান দর্শক ও শিক্ষার্থীদের কাছে পৌঁছে যাবে। শহর ও গ্রামাঞ্চলের সমস্ত ডিডি ফ্রি ডিস্ক পরিষেবার গ্রাহকরা দিবারাত্রী বিনামূল্যে এই ৫১টি ডিটিএইচ শিক্ষামূলক চ্যানেল দেখতে পারবেন। সকলের কাছে শিক্ষা পৌঁছে দেবার লক্ষ্যে সরকারের উদ্দেশ্য পূরণে এই উদ্যোগ সুদূর প্রসারী ভূমিকা নেবে।
CG/BD/SFS
(Visitor Counter : 147
প্রধানমন্ত্রীরদপ্তর
কমনওয়েলথ ক্রীড়া প্রতিযোগিতায় টেবিল টেনিসে মিক্সড ডাবলস-এ স্বর্ণপদক জয়ী শরত কমল এবং সৃজা আকুলার দৃঢ়তা ও অধ্যবসায়ের প্রশংসা করেছেন প্রধানমন্ত্রী
নয়াদিল্লি, ৮ আগস্ট, ২০২২
প্রধানমন্ত্রী শ্রী নরেন্দ্র মোদী বার্মিংহাম কমনওয়েলথ ক্রীড়া প্রতিযোগিতায় টেবিল টেনিসে মিক্সড ডাবলস-এ স্বর্ণপদক জয়ী শরত কমল এবং সৃজা আকুলাকে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন :
“একসঙ্গে খেলে জয়লাভ করার একটা নিজস্ব মজা আছে। @sharathkamal1 এবং সৃজা আকুলার দলগত সমন্বয় চমৎকার। তাঁরা টেবিল টেনিস মিক্সড ডাবলস-এ স্বর্ণপদক জয়লাভ করেছেন। তাঁদের দৃঢ়তা ও অধ্যবসায় প্রশংসনীয়। শরত কমনওয়েলথ ক্রীড়া প্রতিযোগিতায় যতগুলি ইভেন্টে অংশগ্রহণ করেছেন তার সবগুলির ফাইনালে পৌঁছেছেন, যা অনবদ্য।”
PG/CB/NS
(
প্রধানমন্ত্রীরদপ্তর
দেশে বেতার পরিষেবার প্রসারে ২৮ এপ্রিল ৯১টি এফএম ট্রান্সমিটারের উদ্বোধন করবেন প্রধানমন্ত্রী
এই ট্রান্সমিটারগুলি চালু হবে ১৮টি রাজ্য ও দুটি কেন্দ্রশাসিত অঞ্চলে
এর লক্ষ্য হল উচ্চাকাঙ্ক্ষী জেলা এবং সীমান্ত অঞ্চলে সংযোগ বৃদ্ধি
এই ট্রান্সমিটারগুলি চালু হলে ৩৫ হাজার বর্গ কিলোমিটার এলাকা জুড়ে ২ কোটি মানুষ সংশ্লিষ্ট পরিষেবার আওতায় আসবেন
‘মন কি বাত’-এর ১০০তম পর্বের আগেই দু’দিনের মধ্যে এই কাজ হয়ে যাবে
নয়াদিল্লি, ২৭ এপ্রিল, ২০২৩
প্রধানমন্ত্রী শ্রী নরেন্দ্র মোদী ২৮ এপ্রিল বেলা ১০-৩০ মিনিটে ভিডিও কনফারেন্সের মাধ্যমে 100 W-র ৯১টি এফএম ট্রান্সমিটারের উদ্বোধন করবেন। এর ফলে দেশে বেতার সংযোগের আরও প্রসার হবে।
দেশে এফএম সংযোগ বাড়ানো সরকারের অগ্রাধিকার। নতুন এই ট্রান্সমিটারগুলি বসানো হয়েছে ১৮টি রাজ্য ও দুটি কেন্দ্রশাসিত অঞ্চলের ৮৪টি জেলায়। এক্ষেত্রে অন্যতম লক্ষ্য হল, উচ্চাকাঙ্ক্ষী জেলা এবং সীমান্ত অঞ্চলে বেতার পরিষেবার প্রসার। যেসব রাজ্য ও কেন্দ্রশাসিত অঞ্চলে এই ট্রান্সমিটারগুলি চালু হতে যাচ্ছে সেগুলি হল – বিহার, ঝাড়খণ্ড, ওড়িশা, পশ্চিমবঙ্গ, আসাম, মেঘালয়, নাগাল্যান্ড, হরিয়ানা, রাজস্থান, উত্তরপ্রদেশ, উত্তরাখণ্ড, অন্ধ্রপ্রদেশ, কেরল, তেলেঙ্গানা, ছত্তিশগড়, গুজরাট, মধ্যপ্রদেশ, মহারাষ্ট্র, লাদাখ এবং আন্দামান ও নিকোবর দ্বীপপুঞ্জ। আকাশবাণীর এফএম পরিষেবা আরও প্রসারিত হলে এতদিন বেতার সংযোগ থেকে বঞ্চিত আরও ২ কোটি মানুষ এর আওতায় আসবেন। মোট ৩৫ হাজার বর্গ কিলোমিটার এলাকা জুড়ে প্রসারিত হবে এই পরিষেবা।
সাধারণ মানুষের কাছে পৌঁছনোর ক্ষেত্রে বেতারের ভূমিকাকে অত্যন্ত গুরুত্ব দেন প্রধানমন্ত্রী। এজন্য তিনি ‘মন কি বাত’ অনুষ্ঠানটির সূচনা করেছেন। এই বেতার অনুষ্ঠান ১০০তম পর্বের দোরগোড়ায়।
PG/AC/DM/
(
বিজ্ঞানওপ্রযুক্তিমন্ত্রক
কোভিড – ১৯ এর চিকিৎসায় নিকলোসামাইডের ব্যবহার নিশ্চিত করতে সিএসআইআর এবং লাক্সাই লাইফ সায়েন্সেস চিকিৎসার কাজে পরীক্ষা – নিরীক্ষায় উদ্যোগী হয়েছে
নতুন দিল্লি, ৬ই জুন, ২০২১
লাক্সাই লাইফ সায়েন্সেস প্রাইভেট লিমিটেডের সঙ্গে সিএসআইআর যৌথভাবে নিকলোসামাইডের পুনর্ব্যবহারে দ্বিতীয় পর্যায়ের চিকিৎসা সংক্রান্ত পরীক্ষা শুরু করেছে। কৃমিরোধী এই ওষুধটি যে সব কোভিড – ১৯ এ সংক্রমিত রোগীর হাসপাতালে চিকিৎসা চলছে, তাদের উপর প্রয়োগ করা হবে। এর মাধ্যমে এই ওষুধের দক্ষতা, সুরক্ষা ও সহনশীলতা নিশ্চিত করা হবে। নিকলোসামাইড প্রাপ্ত বয়স্ক এবং শিশুদের টেপওয়ার্ম কৃমির সংক্রমণে আক্রান্তদের চিকিৎসার জন্য ব্যবহার করা হয়। বিভিন্ন পরিমাণে এই ওষুধ প্রয়োগ করে দেখা গেছে, মানুষের উপর এটি কোনো ক্ষতিকর প্রভাব বিস্তার করে না।
সিএসআইআর –এর মহানির্দেশক ড. শেখর সি মান্ডে এই উদ্যোগকে স্বাগত জানিয়েছেন। তিনি বলেছেন, এই ওষুধ ভারতে সহজেই পাওয়া যায় এবং এর দাম আয়ত্বের মধ্যে। সিএসআইআর –এর মহানির্দেশকের উপদেষ্টা ড. রাম বিশ্বকর্মা বলেছেন, এই ওষুধ সার্স – কোভ – ২ কে প্রতিরোধ করতে সক্ষম হবে বলে আশা করা যায়।
লাক্সাইয়ের মুখ্য কার্যনির্বাহী আধিকারিক ড. রাম উপাধ্যায় জানিয়েছেন, গত বছর থেকেই তারা এই ওষুধটির পরীক্ষামূলক প্রয়োগ শুরু করেছেন। সম্প্রতি ওষুধ নিয়ামক প্রতিষ্ঠানের থেকে বিভিন্ন অবস্থায় এটি প্রয়োগ করার অনুমতি পাওয়ার ফলে আগামী ৮ – ১০ সপ্তাহের মধ্যে এর পরীক্ষামূলক প্রয়োগের কাজ শেষ হবে। সাফল্য পাওয়া গেলে কোভিড – ১৯ এ সংক্রমিত রোগীরা আরো একটি ওষুধ ব্যবহার করার সুযোগ পাবেন।
CG/CB/SFS
(Visitor Counter : 194